KOMMISSIONEN FOR DE EUROPÆISKE FÆLLESSKABER 
Bruxelles, den 07.07.1995 
KOM(95) 325 endelig udg. 
95/0184 (CNS) 
MEDDELELSE FRA KOMMISSIONEN 
TIL RÅDET OG EUROPA-PARLAMENTET 
Gennemgang af udviklingen i og gennemførelsen af Rådets forordning 
(EØF) nr. 1210/90 om oprettelse af Det Europæiske Miljøagentur 
og Det Europæiske Miljøoplysnings- og MUjøoveivågningsnet 
Udkast til 
RÅDETS RESOLUTION 
om udvidelse og gennemførelse af Det Europæiske Miljøagentur 
(forelagt af Kommissionen) 

Introdukrione 
1. Rådets forordning (EØF) 1210/901}, der formelt oprettede Det Europæiske 
Miljøagentur (i det følgende refereret til som EMA eller Agenturet), indeholdt i artikel 
20 bestemmelser om, at Rådet skal træffe afgørelse om en udvidelse af Agenturets 
opgaver. Denne afgørelse skulle træffes efter høring af Europa-Parlamentet og på 
grundlag af en beretning fra Kommissionen. Ifølge forordningen skal Rådet træffe 
afgørelse senest to år efter forordningens ikrafttræden. Forordningen trådte i kraft den 
30. oktober 1993 efter beslutningen den 29. oktober 1993 om at placere EMA i 
København, så afgørelsen skal træffes inden den 30. oktober 1995. 
2. Denne meddelelse behandler tre indbyrdes forbundne spørgsmål: 
• kravet i EMA-forordningens artikel 20 om at undersøge, hvorvidt Agenturets 
opgaver skal udvides 
• behovet for at etablere, udvikle og forbedre den grundliggende infrastruktur for 
Det Europæiske Miljøoplysnings- og Miljøovervågningsnet (EIONET) 
• behovet for at fastlægge arten af tredjelandes deltagelse i Agenturet. 
Gennemgang af yderligere opgaver for Agenturet 
3. Medens forordningen trådte i kraft i oktober 1993, startede Agenturet i praksis først 
at arbejde i midten af 1994. Dette skyldes hovedsagelig den tid, der var nødvendig til 
at udpege en direktør, at etablere et minimalt driftspersonale og at udstyre lokalerne. 
Agenturet forventes at være komplet udstyret og arbejdsdygtigt i slutningen af 1995. 
4. I sin korte levetid har Agenturet, som beskrevet i årsberetningen (jf. bilag 2), med 
godt resultat begyndt at opfylde målsætningerne som beskrevet i Rådets forordning. 
Der er bl.a. blevet foretaget følgende arbejde: 
• udarbejdelse af og enighed om et flerårigt arbejdsprogram (1994-1999) og et 
årligt arbejdsprogram for 1994/1995, der følgesi øjeblikket 
• etableringen af EMA's net, EIONET, udvælgelse og udpegelse af fem 
europæiske temacentre og nært samarbejde med de nationale knudepunkter 
• udarbejdelse af den tværeuropæiske miljøberetning "Europas miljø - Dobris-
vurderingen". 
Det indledende arbejde varsler godt for Agenturets succes derved, at det opfylder to 
af hovedmålsætningerne som indsamler og leverandør af data og af teknisk og 
videnskabelig støtte for Unionen og medlemsstaterne. 
5. Agenturet, dets bestyrelse og Kommissionen anerkender imidlertid, at EIONET til 
dataindsamling skal være på plads og i drift, før det kan siges, at Agenturet er fuldt 
ud etableret. I øjeblikket befinder EIONET sig stadig på de indledende stadier og 
kræver forbedringer, navnlig på infrastrukturniveau i adskillige medlemsstater. 
6. Forordningen indeholdt en række bestemmelser om vurdering af EMA's arbejdes 
fremskridt og omfang. Dette omfatter en vurdering af, hvorvidt Agenturets opgaver 
skal udvides. På dette tidlige stadium i Agenturets levetid ville det være 
overilet at udvide den arbejdsmængde, Agenturet allerede har. Det er vigtigt, at 
Agenturet - inden enhver udvidelse af dets arbejdsopgaver - får tilstrækkelig tid til at 
færdiggøre de grundlæggende opgaver med indsamling af grunddata og etablering af 
EIONET samt resten af opgaverne i dets arbejdsprogram for dette år. 
7. Kommissionen mener, at Agenturet skal have to års fuld drift med fuldt personale for 
at opfylde de oprindelige forpligtelser og lægge grundlaget for en frugtbar 
gennemførelse af yderligere opgaver. Kommissionen foreslår derfor Rådet og 
l) Rådets forordning (EØF) 1210/90 af 7. maj 1990 om oprettelse af Det Europæiske Miljøagentur og Det 
Europæiske Miljøoplysnings- og Miljøovervågningsnet, EFT nr. L 120, s. 1 
Parlamentet, at der gives en toårs forlængelse fra den 30. oktober 1995, før der træffes 
den afgørelse, der kræves i henhold til artikel 20 i forordning 1210/90. Dette ville give 
Agenturet mulighed for at koncentrere sig om og færdiggøre de oprindelige opgaver 
i den toårs-periode, der oprindelig var afsat hertil. Kommissionen vil i sin beretning 
ligeledes have mulighed for at tage Agenturets erfaring i betragtning og om 
nødvendigt foreslå nye passende opgaver for Agenturet. Agenturet vil i mellemtiden 
fortsat udarbejde en almindelig årsberetning om sine aktiviteter, der vil blive forelagt 
Europa-Parlamentet, Rådet, Kommissionen og medlemsstaterne. 
Foifcedring af fflONEyT-infrastnikturen 
8. I henhold til forordningens artikel 2 skal Agenturet oprette og i samarbejde med 
medlemsstaterne samordne et net af organisationer til at samarbejde om at skaffe 
oplysninger på europæisk plan, der vil sætte Fællesskabet og medlemsstaterne i stand 
til at træffe de nødvendige foranstaltninger til at beskytte miljøet. Nettet er defineret 
i artikel 4 og omfatter: 
• de vigtigste elementer, der indgår i de nationale informationsnet (skal 
fastlægges af medlemsstaterne) 
• nationale knudepunkter (udpeges af medlemsstaterne) 
• temacentre udvælges af EM A-bestyrelsen). 
9. Der er blevet fastlagt en række af disse netkomponenter, og de er sat i drift. I mange 
tilfælde er infrastrukturen og midlerne til fuldt ud at bidrage til indsamling og 
udveksling af information imidlertid endnu ikke tilstrækkelig udviklet og tilgængelig 
i alle medlemsstater. Der kræves især netorganisation, der kan give et aktivt bidrag til 
løsning af Agenturets opgaver. 
10. Det er af altafgørende betydning, at medlemsstaterne forbedrer denne infrastruktur i 
1996, for at Agenturet kan fungere hensigtsmæssigt og udføre sit arbejdsprogram, og 
infrastrukturen skal være komplet, før der foretages en ajourføring af Agenturets 
opgaver. På grundlag af den høstede erfaring vil det blive nødvendig med finansiel 
støtte for at sikre, at nettet udvikles og udfylder sin rolle fuldt ud. 
11. Kommissionen vil på sin side overveje alle muligheder, også anvendelse af 
eksisterende finansielle instrumenter, til at give støtte hvor der er behov herfor. 
Tredjelandes deltagelse i Ageiatøret 
12. Forordningens artikel 19 siger, at "Agenturet er åbent for lande, som ikke er 
medlemmer af Det Europæiske Fællesskab, men som deler Fællesskabets og 
medlemsstaternes interesse i Agenturets mål i henhold til aftaler, der indgås mellem 
dem selv og Fællesskabet efter fremgangsmåden i traktatens artikel 228". 
13. Ud over de femten medlemsstater er i øjeblikket Island, Norge og Liechtenstein 
medlemmer af Agenturet i henhold til aftalen om Det Europæiske Økonomiske 
Samarbejdsområde. Schweiz og central- og østeuropæiske lande har udtrykt interesse 
for at deltage i Agenturets arbejde. 
14. Den betydelige interesse, der viser sig i tredjelande, afspejler miljøproblemernes 
tværeuropæiske art. Kommissionen og Agenturet er klare over, at visse miljøpolitiske 
aspekter, f.eks. flod- og luftforurening, kræver oplysninger fra områder uden for Den 
Europæiske Union. For at indsamle disse oplysninger må Agenturet skabe forbindelser 
med relevante institutioner i de lande, der kan give de nødvendige oplysninger. Disse 
forbindelser kan tage form af aftaler af juridisk eller anden art med 
nøgleorganisationer, som Agenturet bestemmer. I mellemtiden har tredjelande 
mulighed for at ansøge om at blive medlem af Agenturet i henhold til 
fremgangsmåden i traktatens artikel 228. 
4-
Rådets resolution 
15. Rådet opfordres til at godkende en resolution med følgende indhold: 
Rådets afgørelse om en eventuel udvidelse af Agenturets opgaver udsættes i 
to år, dvs. indtil 30. oktober 1997 
medlemsstaterne træffer de nødvendige foranstaltninger for at bringe deres 
nationale net op på et tilstrækkeligt niveau i 1996 
Kommissionen skal efter behov søge at hjælpe og støtte medlemsstaterne med 
at klare de vanskeligheder, de har med at opbygge EIONET 
der kan søges bilaterale ordninger med institutioner i tredjelande, hvor det 
måtte være nødvendigt for at fuldføre EMA's arbejdsprogram 
deltagelse i Agenturets opgaver er åben for lande, der ikke er medlemmer af 
Det Europæiske Fællesskab, ifølge fremgangsmåden i artikel 228 og andre krav 
i traktaten. 
5-
UDKAST 95/0184 (CNS) 
Rådets resolution XXX/95 
af xx/xxxx 1995 
om udvidelse og gennemføreise af Det Europæiske Miljøagentur 
RÅDET FOR DEN EUROPÆISKE UNION 
som henviser til Kommissionens meddelelse om udviklingen i og gennemførelsen af Rådets 
forordning (EØF) nr. 1210/90 om oprettelse af Det Europæiske Miljøagentur (EMA) og Det 
Europæiske Miljøoplysnings- og Miljøovervågningsnet (EIONET), 
som henviser til udtalelse fra Europa-Parlamentet, 
som henviser til udtalelse fra EMA's bestyrelse, og 
som tager følgende i betragtning: 
Rådets forordning (EØF) nr. 1210/90 af 7. maj 1990J) indeholder i artikel 20 bestemmelse om, 
at Rådet, på grundlag af en beretning fra Kommissionen, senest to år efter forordningens 
ikrafttræden skal træffe afgørelse om en udvidelse af Agenturets opgaver; 
i overensstemmelse med artikel 21 i forordning (EØF) 1210/90 trådte forordningen i kraft den 
30. oktober 1993, dagen efter at de kompetente myndigheder traf afgørelse om at give 
Agenturet hjemsted i København; 
Agenturet startede arbejdet i midten af 1994 og vil først have fuldt personale ved udgangen 
af 1995; det ville derfor være ønskeligt at give Agenturet mindst to års virke, før der træffes 
afgørelse om at udvide dets opgaver; 
ifølge artikel 2 og 4 i forordning (EØF) 1210/90 skal der opbygges et net af organisationer 
i Agenturets medlemslande, der kan bidrage til løsning af dets opgaver; 
ifølge artikel 19 i forordning 1210/90 er Agenturet åbent for lande, som ikke er medlemmer 
af Det Europæiske Fællesskab, i henhold til aftaler, der indgås med Fællesskabet efter 
fremgangsmåden i traktatens artikel 228, 
1. TAGER MED GLÆDE IMOD OG STØTTER Kommissionens meddelelse. 
2. MENER, at olden Det Europæiske Miljøagentur startede sit arbejde i praksis, har det gjort 
fremskridt med løsning af dets opgaver ved at: 
ansætte en administrerende direktør og personale 
vedtage og udføre et årligt og et flerårig arbejdsprogram 
i) EFT nr. L 120 af 11. maj 1990, s. 1 
-6 
oprette temacentre, nationale knudepunktet og de vigtigste elementer, der indgår i de 
nationale informationsnet. 
3. ERKENDER, at oprettelse af Agenturet og dets net (EIONET) er en kompleks opgave på 
grund af det høje antal involverede institutioner. 
4. MÆRKER SIG, at Agenturets opgaver kræver, at det og EIONET kører med fuld 
driftskapacitet. 
5. MENER, at enhver afgørelse om udvidelse af arbejdsopgaver vil være forhastet, før 
Agenturet har været i fuld drift i to år, og før nettets etablering er fuldstændig, og 
BEKRÆFTER derfor, at den i artikel 20 i forordning 1210/90 fastsatte afgørelse bør udsættes 
i to år til den 30. oktober 1997. 
6. UNDERSTREGER, at de nationale net skal bringes op på et tilstrækkeligt niveau i 1996, 
og OPFORDRER derfor INDTRÆNGENDE medlemsstaterne til at træffe de fornødne 
foranstaltninger for at sikre, at den nødvendige infrastruktur gøres operationel. ANMODER 
Kommissionen om at bistå og om nødvendigt give støtte til medlemsstaterne inden for 
rammerne af eksisterende fællesskabsinstrumenter for at løse problemer på nationalt plan. 
7. MINDER OM, at forordning 1210/90 indeholder mulighed for, at tredjelande bliver 
medlemmer af Agenturet gennem aftaler, der indgås i henhold til fremgangsmåden i traktatens 
artikel 228. 
8. FINDER det nyttigt, at Agenturet indgår aftaler med institutioner i tredjelande, der kan 
skaffe de data, der er nødvendige for, at Agenturet kan udføre sit arbejde tilfredsstillende. 
9. OPFORDRER Kommissionen til at træffe de nødvendige foranstaltninger til, at beretningen 
omhandlet i artikel 20 i forordning 1210/90 forelægges Rådet i rette tid til, at det kan træffe 
afgørelse om en udvidelse af opgaverne inden den 30. oktober 1997. 
<\-
ISSN 02544459 
KOM(95) 325 endelig udg. 
DOKUMENTER 
DA 14 
Katalognummer : CB-CO-95-354-DA-C 
ISBN 92-77-91287-1 
Kontoret for De Europæiske Fællesskabers Officielle Publikationer 
L-2985 Luxembourg